ddrg/super_eurlex huggingface dataset:
59.

on veendunud, et veebilehtede omanikud ja haldajad peaksid selgelt ja nähtavalt välja tooma, milline on nende andmekaitsepoliitika, ning nägema ette süsteemi, mille puhul alla 13-aastaste laste isikuandmete töötlemisel on kohustuslik vanemate nõusoleku saamine; nõuab ühtlasi täiendavate pingutuste tegemist vaikimisi eraelu puutumatuse kindlustamiseks niipalju kui võimalik, et vältida laste sekundaarset ohvristamist;
1.

märgib, et kildagaasi ressursside kohta Euroopas on tehtud mitmesuguseid hinnanguid, sh USA energiateabe ameti ja Rahvusvahelise Energiaagentuuri poolt, ning et ressursse on mitmel liikmesriigil; tunnistab, et kuigi need hinnangud on juba oma olemuse tõttu ebatäpsed, viitavad need võimaliku märkimisväärse kohaliku energiaressursi olemasolule, kuigi kogu see ressurss ei pruugi olla majanduslikult otstarbekal viisil ammutatav; märgib ka seda, et mõnel liikmesriigil on põlevkivivarusid ning et muid ebatraditsioonilisi õliallikaid tuleb veel suuremas mahus uurida;
4.

on seisukohal, et arvestades Lissaboni lepinguga kehtestatud Euroopa Komisjoni valimiste uut korda ning parlamendi ja komisjoni vaheliste suhete muutumist, mis on tingitud nii sellest kui ka 2014. aasta valimistest, on parlamendi usaldusväärne enamus liidu seadusandlike menetluste stabiilsuse ja täitevvõimu toimimise seisukohast ülimalt oluline; kutsub seepärast liikmesriike üles kehtestama kooskõlas esindajate otsestel ja üldistel valimistel Euroopa Parlamenti valimist käsitleva akti artikliga 3 oma valimisseaduses kohtade jaotamise asjakohased ja proportsionaalsed alammäärad, et kajastada nõuetekohaselt kodanike poolt valimistel väljendatud eelistusi ja tagada samal ajal tulemuslikult ka parlamendi töö toimimine;
22.

märgib, et praegu on käimas 14 operatsiooni, millest 11 on tsiviiloperatsioonid ja 3 on sõjalised operatsioonid; väljendab heameelt selle üle, et 2012. aasta suvel käivitati kolm uut tsiviiloperatsiooni Aafrika Sarvel (EUCAP Nestor), Nigeris (EUCAP Sahel Niger) ja Lõuna-Sudaanis (EUAVSEC South Sudan), ning planeeritakse tsiviilmissiooni piirikontrolli tugitegevuseks Liibüas ja koolitusmissiooni Malis; on seisukohal, et need missioonid on esimene märk ÜJKP tegevuskava taaselavdamisest; rõhutab, et oluline on parandada missioonidest ja operatsioonidest õppimise raamistikku;
G.

arvestades, et kaupade vaba liikumine on ELi üks nurgakivi ning et EL on kehtestanud ühtse tüübikinnituse süsteemi ja ühtlustanud mootorsõidukite registreerimissertifikaadid; arvestades, et sõiduauto ostmine muust liikmesriigist või üleviimine sinna on seega muutunud palju lihtsamaks; arvestades, et Euroopa kodanikud, kes asuvad elama teise liikmesriiki ja kavatsevad oma auto kaasa võtta, peavad läbi tegema rasked ja keerukad menetlused, milles neilt nõutakse dokumente, mida nende liikmesriigis ei eksisteeri, samuti täiendavate maksude tasumist; tuletab meelde, et samasuguseid raskusi esineb Euroopa kodanikel, kes soovivad osta autot teises liikmesriigis; arvestades, et Euroopa Parlament saab arvukaid kaebusi kodanikelt, kes puutuvad kokku tülikate formaalsustega, mis on sageli seotud sõidukite uuesti registreerimisega teises liikmesriigis ja sellest tulenevate lisakuludega; arvestades, et samal ajal peavad liit ja liikmesriigid tagama, et ei hakkaks levima võltsitud registreerimistunnistusega varastatud sõidukite uuesti registreerimine;
A.

arvestades, et Gruusia aktiivne toetus ja kindlaksjäämine ühistele väärtustele ja põhimõtetele, mille hulka kuuluvad demokraatia, õigusriigi põhimõte, hea valitsemistava ja inimõiguste austamine, on otsustava tähtsusega, et Euroopaga integreerumise protsess jätkuks ning assotsieerimislepingu läbirääkimised ja lepingu hilisem rakendamine oleksid tulemuslikud; arvestades, et Gruusia sisepoliitiline stabiilsus ja sisereformidele keskendumine on ELi ja Gruusia suhete edasiarendamise eelduseks;
H.

arvestades, et kuigi sõnavabadus on Valgevene põhiseadusega tagatud, on ajakirjandusvabadus Valgevenes endiselt väga piiratud – sõltumatud meediakanalid on pideva tagakiusamise all ning kriitika summutatakse agressiivsete vahenditega; arvestades, et ajakirjandusel ei lubatud kajastada president Lukašenka vastu suunatud rahumeelseid meeleavaldusi ega käsitleda halvenevat majanduslikku olukorda; arvestades, et Valgevene valitsuse ja presidendi kritiseerimist peetakse kriminaalkuriteoks;
J.

arvestades, et Ülemraada vaatab läbi seadust 8711, mis on piirav õigusakt homo-, bi- ja transseksuaalide inimõiguste toetajate sõna- ja kogunemisvabaduse kitsendamiseks; arvestades, et ÜRO inimõiguste komitee otsustas hiljuti, et see on vastuolus kodaniku- ja poliitiliste õiguste rahvusvahelise pakti artiklitega 19 ja 26;
73.

tunneb heameelt vaidluste kohtuvälise lahendamise ja vaidluste veebipõhise lahendamise alaste seadusandlike ettepanekute üle ning rõhutab nende tulemusliku vastuvõtmise tähtsust, et aidata kaasa kaebuste ning konfliktide piiriülesele lahendamisele; rõhutab ka vajadust tutvustada neid mehhanisme laialdaselt tarbijate ja kauplejate seas, et need saaksid saavutada soovitud praktilise tulemuslikkuse; tuletab meelde, kui oluline on tulemusliku hüvitusmehhanismi roll tarbijate õiguste järgimise tagamisel, rõhutades samas, et kodanikud peaksid olema sellise mehhanismi üksikasjadest ning muudest probleemide lahendamise vahenditest paremini teavitatud; usub, et see peaks edendama kaupade ning teenuste piiriülest ostmist ning aitama kaasa niisuguste ülejäänud kitsaskohtade kõrvaldamisele, mis pidurdavad majanduskasvu ja innovatsiooni, eelkõige digitaalse turu raames, ning mis piiravad praegu ühtse turu täieliku potentsiaali realiseerimist; rõhutab, et liidusisese ja piiriülese e-kaubanduse veebipõhise vaidluste lahendamise platvormi olemasolu suurendab tarbijate usaldust digitaalse ühtse turu vastu;
D.

arvestades, et komisjoni hinnangul on 99 % kõigist ELi ettevõtjatest väikesed ja keskmise suurusega ettevõtjad (VKEd) ning et 92 % neist VKEdest on mikroettevõtjad, kes annavad tööd 1 kuni 9 töötajale, 6,7 % on väikeettevõtjad, kes annavad tööd 10 kuni 49 töötajale ja 1,1 % keskmise suurusega ettevõtjad, kes annavad tööd 50 kuni 249 töötajale; arvestades, et VKEsid on 23 miljonit ja nad moodustavad liidu majanduse selgroo, andes kaks kolmandikku erasektori töökohtadest;
on seisukohal, et niisuguses tegevuskavas tuleks kaaluda ka võimalusi suurte energia- ja toorainekulude probleemi lahendamiseks ja leevendamiseks, sest need seavad terasetööstuse konkurentsivõime ohtu; toonitab sellega seoses, et energiatõhusus ja ressursitõhusus võivad aidata kulusid suurel määral vähendada, ning tunneb selles osas heameelt Euroopa avaliku ja erasektori partnerluse SPIRE üle, kuid nõuab siiski tungivalt, et komisjon ja ka terasesektor ise jätkaksid olemasolevate võimaluste uurimist, ärikonsortsiumite loomise ergutamist ning niisuguste suletud tootmissüsteemi edendamist, mille eesmärk on vanametall kokku koguda ja uuesti kasutusele võtta, arvestades, et tooraine tarnimine on praegu ja saab ka tulevikus olema piiratud;
A.

arvestades, et 2012. aasta aprillist saadik on Kongo DV relvajõudude üksused riigi idaosas, täpsemalt Kivu provintsi põhjaosas mässanud ning et need rahutused kasvasid kiiresti üle relvastatud mässuks 23. märtsi liikumise (M23) nime all, kusjuures mässulised nõudsid, et peetaks kinni rahulepingust, mis sõlmiti 23. märtsil 2009 Gomas Kongo DV valitsuse ning Rahvusliku Rahvakongressi (CNDP) nime all tuntud relvarühmituse vahel;
49.

märgib, et interneti struktuur on praegu suhteliselt reguleerimata ja selle haldamisel on kasutusel paljusid sidusrühmi hõlmav lähenemisviis; rõhutab, et EL peab tagama, et see paljusid sidusrühmi hõlmav mudel oleks kaasav ning et vähesed suurettevõtted ja valitsuste esindajad ei tõrjuks kõrvale väikeettevõtteid, kodanikuühiskonna esindajaid ja kasutajaid;
E.

arvestades, et rohingja vähemust diskrimineeritakse endiselt; arvestades, et väidetavalt on kohalikud ametivõimud rohingjade vastu suunatud rünnakute kaasosalised ning teevad poliitilisi jõupingutusi nende riigist väljasaatmiseks; arvestades, et rahvusvaheline üldsus on tungivalt nõudnud, et Birma/Myanmari valitsus vaataks läbi oma 1982. aastal vastu võetud kodakondsusseaduse, et tagada, et rohingjad ei oleks enam kodakondsuseta ning et nende kaua kestnud diskrimineerimise põhjused lahendatakse;
31.

rõhutab, et erasektori kaubamärkide puhul on oluline püüda leida tasakaal üldise edendamise ja kaubamärgi edendamise vahel, mis aitab tõhustada edendamiskampaaniaid kolmandates riikides; toetab komisjoni seisukohta, et kaubamärkidel võib olla võimendav mõju sellist tüüpi tegevusele, kus üldise edendamise loogiliseks täienduseks on seostamine ettevõtjatega kaupade ja kaubamärkide edendamise kaudu, et saavutada suuremat mõju importijate ja seega ka tarbijate seas; arvab lisaks, et erasektori kaubamärkide kaasamine edendamistegevusse tekitab ettevõtjates suuremat huvi osaleda, ning märgib, et tuleks meeles pidada, et lõpuks on just need ettevõtjad need, kes neid meetmeid kaasrahastavad;
2.

märgib, et sotsiaalettevõtlus on osa keskkonnahoidlikust sotsiaalsest turumajandusest ja Euroopa ühtsest turust ning osutab sellele, et sotsiaalmajandus on kriisidele hästi vastupidav ja tema ärimudelid on kindlad; rõhutab, et sotsiaalettevõtted püüavad sageli vastata sotsiaalsetele ja inimeste vajadustele, millele äriettevõtted või riik ei ole reageerinud või on teinud seda ebapiisavalt; rõhutab, et sotsiaalmajanduse töökohad jäävad suurema tõenäosusega kohapealseteks;
A.

arvestades, et rahvusvahelise lapseröövi tsiviilõiguslikke küsimusi käsitlev 25. oktoobri 1980. aasta Haagi konventsioon on väga oluline, kuna sellega luuakse süsteem, mis võimaldab osalisriikidel teha koostööd, et leida lahendus rahvusvahelistele lapseröövidele, määrates kindlaks, millised kohtud on pädevad otsustama, kus laps elama peaks, ja millist õigust niisuguse küsimuse korral kohaldatakse;
21.

on seisukohal, et võttes arvesse kõrgetasemelisi oskusi, mida on vaja kübersüsteemide ja -infrastruktuuri pädevaks kaitseks ja ka ründamiseks, tuleks kaaluda võimalust töötada komisjoni, nõukogu ja liikmesriikide vahel välja strateegia eetiliste häkkerite oskuste ärakasutamiseks; märgib, et selles valdkonnas on ajude äravoolu potentsiaal äärmiselt kõrge ning selline lahendus annaks hea võimaluse rehabiliteerida eelkõige selliste rünnakute eest süüdi mõistetud noori ja kaasata neid kaitseasutuste ja -organite töösse;
18.

kutsub liikmesriike üles tagama, et mitmeaastane finantsraamistik aastateks 2014–2020 sisaldaks asjakohaseid eelarvevahendeid Euroopa sotsiaalinvesteeringute stimuleerimiseks ja toetamiseks, ning et käsutatavaid vahendeid kasutataks ratsionaalselt ja tõhusalt, ning tagama, et struktuurifondide, eelkõige Euroopa Sotsiaalfondi kaudu toetataks sotsiaalinvesteeringuid, ja sotsiaalfondi prioriteetides kajastuksid liikmesriikide konkreetsed vajadused; kutsub komisjoni üles tegema liikmesriikidele sotsiaalinvesteeringute tarbeks kättesaadavaks teised võimalikud rahastamisallikad, kui komisjon leiab, et see on vajalik;
37.

nõuab tungivalt ühise olukorrateadlikkuse arendamist, mis on oluline, et tegeleda suurte, mitut valdkonda hõlmavate kriisidega, kui poliitilistele võimudele tuleb anda kiire ja põhjalik ülevaade; tunneb heameelt, et ELi kriisikoordineerimiskorralduse läbivaatamisel keskendutakse sellele, kuidas arendada integreeritud olukorrateadlikkust ja analüüsi ELi institutsioonide ja liikmesriikide jaoks, ning kutsub nõukogu üles tagama õigeaegse rakendamise; juhib tähelepanu, et ühist olukorrateadlikkust on raske saavutada teabe jagamise traditsioonita ning et sellise traditsiooni arendamine on võimatu rollide selge jaotuseta;
18.

on seisukohal, et praeguses majandusolukorras on kõigi huvides lahendada õiguslik ebaselgus kinnisvara osas, mida rannikuseadus võib mõjutada; väljendab heameelt asjaolu üle, et Hispaania valitsus teatas, et ta kavatseb rannikuseaduse läbi vaadata, et ühitada Hispaania ranniku edasine kaitse majanduskasvuga ning tagada sellega vara omanikele suurem õiguskindlus; nõuab tungivalt, et Hispaania valitsus tagaks huvide kaitse nendele, kes on heauskselt omandi soetanud, ja kogukondadele, kes on alati elanud säästvalt kõrvuti merega; nõuab eelkõige, et valitsus tegeleks seaduse kohaldamise konkreetsete küsimustega nii, et sellega ei toetataks meelevaldseid, tagasiulatuvaid või asümmeetrilisi otsuseid, vaid oleks tagatud korrektne menetlemine, vaidlustamisõigus, õiglane hüvitis ja juurdepääs teabele;
10.

juhib tähelepanu sellele, kui olulised on Madridi kriteeriumid (mis määratleti 1995. aasta detsembris Euroopa Ülemkogu kohtumisel Madridis), milles rõhutatakse kandidaatriikide suutlikkust jõustada ELi eeskirju ja menetlusi; on samuti seisukohal, et vastavalt rangete ühinemistingimuste põhimõttele hinnatakse kandidaat- ja/või potentsiaalse kandidaatriigi edusamme reformide vastuvõtmisel ja rakendamisel ühinemise igas etapis selge kriteeriumide kogumi põhjal ning taotlejariigid peaksid saama liikuda protsessi ühest etapist teise üksnes siis, kui nad on täitnud eelmise tingimused; rõhutab, et laienemisstrateegia usaldusväärsuse ja tulemuslikkuse tõstmiseks peavad ka liikmesriigid Kopenhaageni kriteeriume täiel määral tunnustama ja täitma, et mitte nõuda kandidaatriikidelt kõrgemate standarditele vastamist kui need, mida kohaldatakse mõnes ELi liikmesriigis; toonitab, kui oluline on määrata eri etapid selgemini kindlaks, kehtestada läbipaistvad ja õiglased võrdlusalused kogu protsessi jooksul, mis muudab liikmesuse üldkriteeriumid konkreetsete ühinemiseni viivateks sammudeks, ja mõõta, kas vajalikud nõuded on täidetud, nagu ka vältida ühinemiskuupäeva kehtestamist või lubamist, kui läbirääkimised ei ole veel lõppenud; toonitab, et samuti peaks olema selge, et kui võrdlusalus on kord saavutatud, tuleb seda ka säilitada ning tagasilangus peaks tooma kaasa võrdlusaluste kehtestajate asjakohase reaktsiooni;
57.

on seisukohal, et kui kildagaasi uurimine ja tootmine kogu maailmas suureneb, kaasneb sellega metaani kontrollimatute heitkoguste märkimisväärne kasv, ning et kildagaasi üldist globaalse soojendamise potentsiaali ei ole hinnatud; rõhutab seetõttu, et ebatraditsiooniliste nafta- ja gaasiressursside kasutamine võib takistada ÜRO aastatuhande 7. arengueesmärgi, s.o keskkonnasäästlikkuse saavutamist ja õõnestada Kopenhaageni kokkuleppes sätestatud kõige uuemaid rahvusvahelisi kliimamuutusega seotud kohustusi; märgib, et kliimamuutus mõjutab juba praegu kõige rohkem vaeseid riike; rõhutab pealegi, et lisaks otsestele tervise- ja keskkonnamõjudele on ebatraditsioonilise gaasi või nafta ammutamise mõju inimeste elatusvahenditele eriti suureks ohuks, eriti Aafrika riikides, kus kohalikud kogukonnad sõltuvad suurel määral looduslikest põllumajandus- ja kalandusressurssidest;
A.

arvestades, et kõrge esindaja ja komisjoni asepresident on kinnitanud, et ELi nõukogu peaks olema assamblee istungjärkudel esindatud ministrite tasandil, ning on selgitanud, et asjaolu, et nõukogu ei olnud esindatud 20. istungjärgul 2010. aastal Kinshasas, oli ühekordne juhtum; arvestades, et ELi nõukogu oli ministrite tasandil esindatud 2011. aasta mõlemal istungjärgul;
I.

arvestades, et hiljutistes aruannetes, mis on esitanud Rahvusvaheline Inimõiguste Föderatsioon, Migreurop, Amnesty International ja Justice Without Borders for Migrants ning mille aluseks on mitmed Liibüas 2012. aasta suvel läbi viidud uurimised, on rõhutatud, et korduvalt on väärkoheldud migrante, keda hoitakse kaheksas kinnipidamiskeskuses Kufras, Tripolis, Benghazis ja Nafusa mägipiirkonnas;
71.

rõhutab inimõiguste kaitsega tegelevate riiklike institutsioonide ja nende koostöö olulist rolli liikmesriikides ja ELi naaberriikides; ergutab käivitama algatusi, mille eesmärk on anda edasi häid tavasid, koordineerida ja elavdada koostööd liikmesriikide ja ELi naaberriikide inimõiguste kaitsega tegelevate riiklike institutsioonide vahel – näiteks idapartnerluse riikide ombudsmanide vahelise koostöö programm ajavahemikul 2009–2013, mille lõid ühiselt Poola ja Prantsuse ombusmanid eesmärgiga parandada idapartnerluse riikide ombudsmanide, valitsusasutuste ja vabaühenduste suutlikkust üksikisikute õiguste kaitsmisel ja demokraatlike õigusriikide loomisel; rõhutab, et sellist tegevust tuleb koordineerida ELi ja teiste ELi institutsioonidega, et kasutada ära sellest saadud kogemusi; rõhutab, et on vaja ergutada inimõiguste kaitsega tegelevate riiklike institutsioonide loomist nendes ELi naaberriikides, kelle õigussüsteemis need puuduvad;
V.

arvestades, et vanus on neurodegeneratiivsete haiguste, nt Alzheimeri tõve (kõige levinum dementsuse vorm) arenemise üks riskitegureid; arvestades, et neurodegeneratiivsed haigused sagenevad üle 65-aastaste inimeste seas (neid põeb pärast 65. eluaastat umbes üks inimene 20st; pärast 80. eluaastat iga viies ja pärast 90. eluaastat iga kolmas); arvestades, et üle 7,3 % inimese Euroopas kannatab dementsuse all; arvestades, et uuringute kohaselt on Alzheimeri tõve esinemissagedus üle 90aastaste naiste seas 81,7 % (meestel 24 %); arvestades, et häbimärgistamine ja puudulikud teadmised neurodegeneratiivsete haiguste, näiteks dementsuse kohta viivad selleni, et diagnoosi panemisega jäädakse hiljaks ja seetõttu on ravitulemused halvad;
B.

arvestades, et India põhiseadus annab riigi kodanikele võrdse staatuse ning et kastil ja puutumatusel põhinev diskrimineerimine on selle artiklite 15 ja 17 kohaselt ebaseaduslik; arvestades, et puutumatud on töötanud kõrgeimatel poliitilistel ametikohtadel; arvestades, et Indias on olemas seadused ja eeskirjad registreeritud kastide ja registreeritud hõimude kaitseks, nagu näiteks 1976. aasta kodanikuõiguste kaitse akt ning 1989. aasta registreeritud kaste ja registreeritud hõime (hirmutegude ennetamine) käsitlev õigusakt; arvestades, et India peaminister Manmohan Singh on teinud mitmeid kindlasõnalisi avaldusi puutumatute vastase vägivalla vastu võitlemise esmatähtsaks muutmise kohta;
märgib, et vastavalt Euroopa Parlamendi nõudmistele on 2012. aasta eelarves fondi eelarvereale 04 05 01 kantud 5 0 0 00 000 euro ulatuses maksete assigneeringud; märgib siiski, et juba teist aastat järjest on selgunud, et maksete assigneeringud on liiga napid, et rahuldada kogu aasta rahastamistaotlusi, ning et puuduvaid maksete assigneeringuid tuleb eraldada paranduseelarve alusel muudelt eelarveridadelt assigneeringute ümberpaigutamise abil; on veendunud, et kumbki neist asjaoludest ei näita usaldusväärset eelarvestamist; tuletab meelde, et fond loodi konkreetse vahendina, et reageerida viivitamata ja asjakohaselt üleilmastumise otsesest ja kaudsest mõjust põhjustatud massilistele koondamistele; toonitab, et piisavate vahenditeta ja selleks, et vältida varasemaid süstemaatilisi ümberpaigutamisi teistelt eelarveridadelt, ei ole võimalik tagada ei fondi hädaolukordades reageerimise võimet ega selle terviklikkust;
6.

märgib, et fondi projekt viiakse ellu kohalikul tasandil asutatud tööhõivefondi raames, mida hakkab haldama arengu ühendus, kellel on kogemusi varem esitatud fondi taotlusega (EGF/2009/009 AT/Steiermark); tuletab meelde, et tööhõivefondid on asutused, mille on rajanud valdkondlikud tööturu osapooled eesmärgiga toetada tööstuse muutustest mõjutatud töötajaid koolitusmeetmetega nende tööalase konkurentsivõime suurendamiseks; tuletab meelde, et see aktiivsete tööturu meetmete mudel oli minevikus väga edukas selles osas, mis puudutab töötajate tagasipöördumist tööturule ja fondi vahendite kasutamist sellel eesmärgil;
119.

rõhutab, et ELi andmekaitse reform peaks suurendama andmekaitsealaste õiguste läbipaistvust ja sellealast teadlikkust, muutma õiguskaitsevahendid ja sanktsioonid tõhusamaks ning andma andmekaitse eest vastutavatele ametiasutustele pädevuse teha ELi andmekaitseõigusaktide rikkujatele trahve; nõuab tungivalt, et nõukogu pühenduks tervikliku andmekaitseraamistiku väljatöötamisele ning ühtsele ja kõrgetasemelisele ühtsustamisele, võttes aluseks direktiivi 95/46/EÜ; rõhutab, et isikuandmete kaitset hõlmavate põhimõtete, eelkõige eesmärgi suhtes kohaldatava piirangu ning kolmandatele riikidele edastavate andmete osas tehtavaid arvukaid erandeid tuleb vältida; rõhutab, et on tähtis, et õiguskaitse valdkonnas rakendatavad laiaulatuslikud andmekaitsestandardid hõlmaksid ühtlasi riigisisest andmetöötlust;
55.

rõhutab, et ELi valimiste vaatlusmissioonide aruannete ja soovitustega seotud nõuetekohaste järelmeetmete võtmiseks on vaja kogu valimistsüklit hõlmavat pikaajalist käsitust; rõhutab, kui oluline on koostada realistlikud ja teostatavad soovitused ning tagada, et ELi delegatsioonid jälgivad neid soovitusi ning et need hõlmatakse poliitilisse dialoogi ja pakutava abi raamistikku; on seisukohal, et nende soovituste täitmise jälgimisel ning inimõiguste ja demokraatia edusammude analüüsimisel peaks suurem roll olema ka Euroopa Parlamendi alalistel delegatsioonidel ja parlamentaarsetel ühisassambleedel; ergutab ELi valimiste vaatlusmissioone suurendama kooskõlastatust muude rahvusvaheliste valimiste vaatlusmissioonidega, et parandada seeläbi ELi tegevuse sidusust asjaomases valdkonnas; rõhutab, et EL peaks investeerima kohalike vaatlejate koolitamisse, et arendada kolmandates riikides välja jätkusuutlik ning autonoomne valmisprotsess; juhib tähelepanu asjaolule, et demokraatiale ülemineku ning inimõiguste edendamise vallas tehtavate edusammude jaoks on vaja pikaajalisi strateegiaid ning lühemas perspektiivis ei pruugigi nendes valdkondades olla võimalik nähtavaid tulemusi saavutada; ergutab seega komisjoni ja Euroopa välisteenistust jälgima üksikasjalikult rohkem kui ainult üht valimistsüklit, saates selleks ELi valimiste vaatlusmissioonid nendesse riikidesse, kus toimub üleminek autoritaarselt korralt demokraatiale või kus on demokraatiale ülemineku poole pürgimisel esinenud tõsiseid tagasilööke;
4.

peab Taani taotlust tervitatavaks; taunib siiski asjaolu, et vaatamata sellele, et Taani on mitu korda võtnud fondi vahendid tulemuslikult kasutusele nii kaubanduse kui ka kriisiga seotud kriteeriumide alusel, kuulub ta nende riikide hulka, kes seavad fondi 2013. aasta järgse tuleviku ohtu ja blokeerivad kriisi tõttu tehtud erandi laiendamist; lisaks on murettekitav, et Taani taotleb fondi kasutuselevõtmist ettevõtte Flextronics International Denmark nimel, mille asutas Singapuris registreeritud Flextronics International Ltd, kes viib praegu oma rajatisi üle Aasiasse;
12.

avaldab kahetsust, et maksete assigneeringud summas 5 0 0 00 000 eurot Globaliseerumisega Kohanemise Euroopa Fondi eelarvereal (rida 04 05 01) 2012. aasta eelarves on osutunud ebapiisavaks, et katta kõik vajalikud maksed; avaldab kahetsust, et komisjon on teinud ettepaneku katta see makse osaliselt maksete assigneeringute ümberpaigutamisega summas 1 1 60 745 eurot Euroopa mikrokrediidirahastult „Progress” (rida 04 04 15), selle asemel et taotleda lisaraha paranduseelarve projekti nr 6/2012 kaudu, mida ta tegi õigustatult muude Globaliseerumisega Kohanemise Euroopa Fondi kasutuselevõtmiste puhul ja osaliselt käesoleva taotluse puhul (1 4 97 750 eurot); tuletab meelde, et fond loodi eraldi erivahendina, millel on omaette eesmärgid ja tähtajad, ning et fondile tuleks seetõttu eraldada omaette vahendid, et vältida assigneeringute ümberpaigutamist muudelt eelarveridadelt – nagu varem on juhtunud –, sest see raskendab fondi poliitiliste eesmärkide saavutamist;
peab kahetsusväärseks, et 2012. aasta eelarves fondi eelarvereale 04 05 01 eraldatud maksete assigneeringud summas 5 0 0 00 000 eurot ei ole osutunud piisavaks, et teha kõik vajalikud maksed; peab kahetsusväärseks, et komisjon on teinud ettepaneku saada selle makse jaoks vahendeid maksete assigneeringute ümberpaigutamise teel Euroopa mikrokrediidirahastust „Progress” (eelarverida 04 04 15), selle asemel et taotleda paranduseelarve projekti nr 6/2012 kaudu raha juurde, nagu tehti põhjendatult teiste fondi kasutuselevõtmise taotluste puhul; tuletab meelde, et fond loodi eraldi erivahendina, millel on omaette eesmärgid ja tähtajad ning millele tuleks seetõttu eraldada omaette vahendid, et vältida assigneeringute ümberpaigutamist muudelt eelarveridadelt – nagu varem on juhtunud –, sest see võib raskendada fondi poliitiliste eesmärkide saavutamist;